**REPUBLIKA HRVATSKA**

PRIMORSKO-GORANSKA ŽUPANIJA

**OPĆINA KOSTRENA**

UPRAVNI ODJEL ZA KOMUNALNI SUSTAV,

PROSTORNO PLANIRANJE I ZAŠTITU OKOLIŠA



**N A C R T**

**prijedloga** **odluke o privremenoj zabrani izvođenja radova**

**na području Općine Kostrena**

**Savjetovanje sa zainteresiranom javnošću traje**

**od 22. listopada do 22. studenog 2021. godine**

KLASA: 360-01/21-01/04

URBROJ: 2170-07-05-21-1

Kostrena, 22. listopada 2021.

**NACRT PRIJEDLOGA**

Na temelju članka 132. stavka 1. Zakona o gradnji ("Narodne novine" broj 153/13, 20/17, 39/19, 125/19) i članka 34. Statuta Općine Kostrena ("Službene novine Općine Kostrena" broj 2/18, 11/18, 1/20, 1/21), a po prethodno pribavljenom mišljenju Turističke zajednice Općine Kostrena od \_\_\_\_\_\_\_\_\_\_ 2021. godine, Općinsko vijeće Općine Kostrena, na sjednici održanoj \_\_\_\_\_\_\_\_ 2021. godine, donijelo je

**O D L U K U**

**o privremenoj zabrani izvođenja radova na području Općine Kostrena**

1. **UVODNE ODREDBE**

**Članak 1.**

Ovom Odlukom privremeno se zabranjuje izvođenje određenih radova na području Općine Kostrena, određuju se vrste radova, područje, godišnje (kalendarsko) razdoblje i vrijeme u kojem se privremeno zabranjuje izvođenje radova, izuzetci od privremene zabrane izvođenja radova, nadzor i postupak provedbe Odluke kao i završne odredbe.

1. **PRIVREMENA ZABRANA IZVOĐENJA RADOVA**

**1. Vrste radova koji se privremeno zabranjuju**

**Članak 2.**

Pod radovima koji se u smislu ove Odluke privremeno zabranjuju smatraju se svi zemljani radovi koji se obavljaju uz upotrebu građevinske mehanizacije te radovi na izgradnji konstrukcije svih vrsta građevina, neovisno o načinu gradnje, što uključuje izradu temelja, ploča i podloga, zidova, greda, stupova, međukatne konstrukcije, stubišta, rampi i krovne konstrukcije s pokrovom.

**2. Područje privremene zabrane izvođenja radova**

**Članak 3.**

1. Izvođenje radova iz članka 2. ove Odluke privremeno se zabranjuje u ulicama i zaseocima na području Općine Kostrena kako slijedi:

Ulica Kostrenskih boraca, Šetalište kostrenskih pomoraca, Rožići, Šodići, Vrh Martinšćice, Elvira Vrha, Žuknica, Glavani, Plešići, Dujmići, Maračići, Doričići, Ulica hrvatskih branitelja, Paveki, Ulica Josipa Šarinića, Ulica Željka Čepulića, Šojska ulica, Ulica Žarka Pezelja, Ulica Darka Medanića, Perovići, Put kapetana Suzanića, Plešići, Sveta Lucija, Ulica Iva Šodića, Žurkovo, Mažeri, Rožmanići, u dijelovima u kojima se nalaze unutar građevinskog područja naselja (planske oznake N-1, N-2, N-3, N-4) i građevinskog područja športsko-rekreacijske namjene (planske oznake R-1 i R-2), utvrđene Prostornim planom uređenja Općine Kostrena.

1. Područja iz stavka 1. ovog članka prikazana su u grafičkom prikazu koji je sastavni dio ove Odluke.

**3. Godišnja (kalendarska) razdoblja zabrane izvođenja radova**

**Članak 4.**

Radovi iz članka 2. ove Odluke privremeno se zabranjuju od 1. srpnja do 31. kolovoza 2022. godine.

**4. Vrijeme privremene zabrane izvođenja radova**

**Članak 5.**

Za područje iz članka 3. i u razdobljima iz članka 4. ove Odluke, radovi se potpuno zabranjuju od 00:00 do 24:00 sata.

**5.** **Izuzetci od privremene zabrane izvođenja radova**

**Članak 6.**

Privremena zabrana izvođenja radova ne odnosi se na:

1. građevine, odnosno radove za čije je građenje, odnosno izvođenje utvrđen interes Republike Hrvatske,

2. uklanjanje građevina na temelju rješenja građevinske inspekcije ili odluke drugog tijela državne vlasti,

3. građenje građevina, odnosno izvođenje radova u godini u kojoj je odluka stupila na snagu.

**Članak 7.**

Na prijedlog Općinskog načelnika, Općinsko vijeće Općine Kostrena može, iznimno, na području te u razdoblju i vremenu utvrđenom člancima 3., 4. i 5. ove Odluke, odobriti izvođenje radova iz članka 2. ove Odluke ukoliko se isti izvode u javnom interesu i čiji je investitor Općina Kostrena, ustanova ili trgovačko društvo u potpunom vlasništvu ili suvlasništvu Općine Kostrena odnosno investitoru trgovačkom društvu, obrtu te drugoj pravnoj osobi koja posluje i ima registrirano sjedište na području Općine Kostrena, u slučaju kada provodi investiciju od interesa za Općinu Kostrena koja je kao takva utvrđena od strane Općinskog vijeća Općine Kostrena.

**6. Ostalo**

**Članak 8.**

Do dana privremene zabrane izvođenja radova u smislu članka 4. i 5. ove Odluke investitori odnosno izvođači radova koji su, u tekućoj godini, radi izvođenja radova iz članka 2. ove Odluke zauzeli javnu površinu, dužni su istu osloboditi od svih stvari i vratiti je u prijašnje stanje.

1. **NADZOR I POSTUPAK PROVEDBE ODLUKE**

**Članak 9.**

* 1. Nadzor nad provedbom ove Odluke provodi komunalni redar.
  2. U obavljanju nadzora komunalni redar postupa po odgovarajućim odredbama Zakona o građevinskoj inspekciji ("Narodne novine" broj 153/13) i Naputku Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji ("Narodne novine" broj 23/18).
  3. Novčane kazne iz stavka 2. ovog članka prihod su proračuna Općine Kostrena.

1. **ZAVRŠNE ODREDBE**

**Članak 10.**

Ova Odluka se objavljuje u "Službenim novinama Općine Kostrena", a stupa na snagu osmog dana od dana objave u "Službenim novinama Općine Kostrena".

KLASA: \_\_\_\_\_\_\_\_\_\_\_\_\_\_\_\_\_

URBROJ: 2170-07-01-21-\_\_\_

Kostrena, \_\_\_\_\_\_\_\_\_\_\_\_\_ 2021. godine

**OPĆINSKO VIJEĆE OPĆINE KOSTRENA**

**Predsjednik**

**Dražen Soldan**